[{"text_idx": "#000001", "text": "Vo\u0308ga gastronoomiline, o\u0303rnamaitseline, kuid intensiivne, kergelt tammevaadine valge vein Alentejo kuumas suves ku\u0308psenud valgete marjade blend, milles ma\u0308ngivad kokku Anta\u0303o Vaz, Alvarinho ja Viognier. Vein on laagerdanud kuus kuud uutes Prantsuse tammevaatides"}, {"text_idx": "#000003", "text": "See on va\u0308ga toidulauaso\u0303bralik, u\u0308sna o\u0303rnamaitseline, kuid intensiivne, kergelt tammevaadine valge vein. Valmistatud on ta po\u0303nevast viinamarjade kooslusest, kus pool on Alentejo valge iidne ja ha\u0308sti maitsekas Anta\u0303o Vaz, ning teine pool alles hiljuti ku\u0308lalisena Lo\u0303una-Portugali kolinud Alverinho ja ha\u0308sti tundeline prantslane Viognier. Nagu mitme teisegi Alentejo valge veini puhul oleme ma\u0308rkinud, siis iidne ja arhailine Anta\u0303o Vaz on veinimeistri jaoks va\u0308ga keeruline mari. Kui teda piisavalt taltsutada ei o\u0303nnestu, annab ta ku\u0308llalt rohmakaid ja halvimal juhul tugevalt metalse maitsega veine. O\u0303nnestumise korral aga vo\u0303ib vo\u0303ita jackpoti."}, {"text_idx": "#000004", "text": "Mingorra veinimeister Pedro Hipolito na\u0308ib olevat mees, kes suudab sellest marjast vo\u0303luda va\u0308lja elegantsed ja helged toonid. Vinho Verde veinidest tuntud Alvarinho oma lo\u0303unamaises parimas vormis ja prantslaste Viognier on selle blendi teinud aga veelgi nauditavamaks. Vein on pa\u0308rast jahedas ruumis ka\u0308a\u0308ritamist la\u0308inud kuus kuud kestnud laagerdamise uutes Prantsuse tammevaatides. Kuid puit ei ole temas kuigi a\u0308kiline, sest vaadis on ta olnud koos settega ning la\u0308binud igana\u0308dalase u\u0308lepumpamise Seega on ta tundlikult maitsekas ja ilus."}, {"text_idx": "#000005", "text": "See va\u0308ga gastronoomiline kuiv valge vein sobib kalaroogade ko\u0303rvale, aga ka mistahes kergemate heledast lihast toitude, hautiste, suupistete vo\u0303i ka Vahemere ko\u0308o\u0308gi juurde. Serveerida temperatuuril 10 \u2013 12 kraadi."}, {"text_idx": "#000006", "text": "Veiniriiulil heades tingimustes vo\u0303ib seda valget veini hoida neli-viis aastat."}, {"text_idx": "#000008", "text": " on andnud sellele valgele reservale hindeks ko\u0303rge 4,0 punkti"}, {"text_idx": "#000012", "text": "Herdade da Mingorra asub Lo\u0303una-Portugalis, Alentejo maalilisel maastikul, antiikse ajalooga Beja linnakese la\u0308hedal. Omas piirkonnas on Herdade da Mingorra u\u0308ks vanimaid viinamarjakasvatajaid. Alentejole omaselt tegeldakse farmis ka vilja- ja oliivikasvatusega, samuti kuuluvad perekonnale suured mandlisalud."}, {"text_idx": "#000013", "text": "Uvade perekonna viinama\u0308gedel kasvab 23 erinevat sorti viinamarju, nende hulgas pea poole sajandi vanuseid viinapuid, lo\u0303unamaiseid musti marju, mis omased vaid Portugalile, aga ka moodsaid sorte, mis on populaarsed kogu maailmas. Nende veinitoodang ulatub juba miljoni pudelini aastas ja veinid on hinnatud nii Portugalis kui piiri taga. Va\u0308ga hea terroir, pikk marjakasvatuse kogemus ja ko\u0303rgele seatud sihid viimseni kaasaegses veinitootmises on andnud briljantse tulemuse, mida kiidavad nii veinijoojad kui maailmakuulsad kriitikud."}, {"text_idx": "#000015", "text": "So\u0303pru kutsudes teenite so\u0303braga mo\u0303lemad boonust. Kui soovitad oma lemmikveine so\u0303pradele, kes ei ole veel MilVinhose Portugali veinidega tutvust teinud, saad nu\u0308u\u0308d anda neile oma isikliku so\u0303brakoodi."}, {"text_idx": "#000019", "text": "Lisaks void jagada ka oma koodi linki. Seda kasutades saab so\u0303ber oma esimeselt ostult MilVinhose e-poes automaatselt 15 protsenti hinnast alla."}, {"text_idx": "#000021", "text": "Adega de Pego\u0303es Trincadeira 2017"}, {"text_idx": "#000022", "text": "Adega de Pego\u0303es Alicante Bouschet 2017"}, {"text_idx": "#000023", "text": "Adega de Pego\u0303es Aragonez Tinto 2015"}]